Diari Oficial de la Generalitat Valenciana


Sumari del DOGV 4099, del 03-10-2001 (2001/9289)

ACORD de 27 de juliol de 2001, de la Comissió Territorial d'Urbanisme de València, relatiu a l'homologació modificativa número 2, sector industrial S-5 del PGOU de Montaverner.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9289


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Montaverner
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, relatiu a l'homologació modificativa número 2, sector industrial S-5 del PGOU de Montaverner. [2001/M9289]
  
Vist l'expedient remés per l'Ajuntament de Montaverner referit a l'homologació modificativa número 2, sector industrial S-5 del PGOU, i de conformitat amb els següents:
  
Antecedents de fet
  
1. El projecte es va sotmetre a informació pública mitjançant acord del ple de l'ajuntament en sessió del dia 20 de setembre de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 1 de desembre de 2000.
  
Amb data 27 d'abril s'aprova provisionalment el document d'esmena de les deficiències detectades en l'informe de la Comissió Informativa de la Comissió Territorial d'Urbanisme del dia 28 de febrer de 2001.
  
2. El projecte consta de memòria informativa, memòria justificativa, fitxa tècnica de planejament i programació, plans d'informació i ordenació, i estudi d'impacte ambiental.
  
S'aporta igualment el document del pla parcial que forma part del programa d'actuació integrada presentat per Innovem, SL, a fi que és expedida la cèdula d'urbanització.
  
3. L'objecte de la modificació és la creació d'un sector de sòl urbanitzable industrial, denominat S-5, en un sòl que té en l'actualitat la classificació de no urbanitzable, i s'implanta en aquest una ordenació industrial de caràcter urbà, i s'inclouen en aquest els sòls dotacionals corresponents a altres sectors de sòl urbanitzable, S-2, S-3 i S-4, i s'altera la seua qualificació.
  
Els sectors industrials 2, 3 i 4 ja es troben executats amb les seues corresponents dotacions secundàries de zona verda i equipament i es pretén amb aquesta modificació canviar la qualificació actual de les dites dotacions públiques a sòl d'ús industrial, i es queda degudament compensada la seua eliminació amb la creació d'unes noves dotacions suplementàries en el sector 5, que permeten complir amb els estàndards de dotacions del sòl la reclassificació dels quals es pretén més la dels sectors 2, 3 i 4 ja executats.
  
S'estableix una única àrea de repartiment, denominada àrea de repartiment S-5, i se li assigna un aprofitament tipus de 0,55 m²t/m²s.
  
Es justifica la necessitat de reclassificar una superfície de sòl de 24 ha, al poc de temps d'entrar en vigor el Pla General de Montaverner en l'àmplia demanda de sòl industrial en la zona que ha suposat que la major part del sòl urbanitzable previst en el pla haja sigut ja urbanitzat i edificat, i es pot afirmar que no hi ha sòl urbanitzable industrial en el terme.
  
4. Durant la tramitació de l'expedient s'ha sol·licitat l'informe dels organismes següents:
  
Conselleria d'Obres Públiques, Urbanisme i Transports, Divisió de carreteres, sol·licitat amb data 10 de maig de 2001, en sentit favorable.
  
Conselleria de Medi Ambient, Direcció Genreal de Planificació i Gestió del Medi, sol·licitat amb data 27 de desembre de 2000.
  
Ministeri de Foment, Demarcació de Carreteres de l'Estat, sol·licitat amb data 10 de maig de 2001, i remés el 21 de juny de 2001, en sentit favorable
  
5. Montaverner té el Pla General aprovat definitivament per la Comissió Territorial d'Urbanisme amb data 6 de març de 1998.
  
El director general d'Urbanisme, amb data 28 de febrer de 2001, va informar el present expedient, i en el qual es van realitzar una sèrie d'observacions que havien de ser esmenades i que poden sintetitzar-se en:
  
- Definir l'àmbit concret del sector i justificar el compliment dels criteris de sectorització de l'article 20, de la LRAU.
  
- Justificació del càlcul de l'aprofitament tipus.
  
- Ha d'aportar-se l'ordenació detallada dels terrenys i la seua programació.
  
- Justificació del compliment de l'article 30.2 de la LRAU.
  
- Justificar el canvi de voluntat municipal en considerar actualment necessària la reclassificació d'un sòl que només fa tres anys es va sotmetre a un règim de protecció especial per la falta d'interés municipal en classificar-lo.
  
- Excloure de la xarxa primària la zona verda que constitueix àrea de joc.
  
- No s'han definit inequívocament les condicions de connexió dels elements de xarxa viària comunicacions, amb la resta dels elements d'aquesta.
  
6. La Comissió Informativa de la Comissió Territorial d'Urbanisme de València, en sessió de 24 de juliol de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
2. La documentació està completa, a l'afecte del compliment del que preceptua l'article 27 de la LRAU i en l'apartat II.9 de la instrucció d'homologació, si bé es troba pendent la declaració d'impacte ambiental favorable.
  
3. En relació amb les determinacions contingudes en l'homologació s'indica:
  
1) Quant a la delimitació del sector: s'ha definit aquest com a discontinu, i s'eliminen del projecte presentat en la fase anterior els sectors 2, 3, i 4 ja executats, a excepció de les superfícies d'aquests corresponents als sòls dotacionals. S'ha procedit a ajustar els límits del sector al que exigeix l'article 20 de la LRAU en la zona més pròxima a la dotació pública de cementiri, així com en el costat nord per la zona de servitud de l'autovia Canals-Albaida.
  
2) Es fixa una sola àrea de repartiment a l'efecte del càlcul de l'aprofitament tipus, que constitueix un sol sector i preveuen dues unitats d'execució. L'aprofitament tipus s'estableix en 0,54 m²t/m²s, mentre que el coeficient d'edificabilitat neta sobre parcel·la serà d'1 m²/m²..
  
3) Tal com es va requerir en l'informe anterior, per a donar compliment al que estableix l'article 83.C. en els seus punts 4 i 5, del Reglament de Planejament de la Comunitat Valenciana ha sigut aportada l'ordenació detallada proposta per als terrenys inclosos dins de l'àmbit del sector S-5, si bé no ha sigut objecte d'aprovació provisional per l'ajuntament, per la qual cosa no pot procedir-se a la seua aprovació conjunta en aquest document, i per a la qual cosa es requerirà la cèdula d'urbanització que garantisca la viabilitat de l'aprovació municipal del pla parcial integrant del programa d'actuació urbanística proposat
  
4) Com a regla general els plans parcials de millora no poden reclassificar sòl no urbanitzable d'especial protecció en sòl urbanitzable, i això d'acord amb el que regula l'article 83 del Reglament de Planejament. En el present cas, si bé el projecte presentat és una homologació modificativa, la veritat és que ha d'adequar-se a allò que s'ha exigit reglamentàriament per als dits plans, ja que entendre el contrari ens portaria al frau de llei derivat d'una tramitació municipal de l'homologació del sector, que posteriorment legitima un pla parcial sense ajustar-se als requisits exigits.
  
La proposta presentada comporta la reclassificació d'un sòl no urbanitzable de tipus B de protecció agrícola, que es troba sotmés a un règim de protecció superior al SNU comú, la qualificació del qual esdevé de les consideracions efectuades per aquesta CTU durant la fase d'aprovació del Pla General davant de la falta d'interés municipal de classificar el dit sòl que quedava vacant entre el nucli urbà i el sòl urbanitzable industrial. S'ha pretés justificar aquesta reclassificació en l'actual demanda de sòl industrial i el fet d'haver sigut ja esgotat el sòl classificat. Aquesta justificació estava expressament reservada en les normes urbanístiques ja que preveia que el dit sòl permetera una possible ampliació per al sòl residencial o industrial amb els quals confronta.
  
5) La xarxa primària estructural està constituïda pels elements següents:
  
Xarxa primària de comunicacions: integrada pels viaris del sector grafiats en els plans d'ordenació havent sigut definides les condicions de connexió amb la resta d'elements de la xarxa primària.
  
4. Amb data 3 de juliol de 2001 té entrada la declaració d'impacte ambiental en el sentit d'estimar acceptable el projecte als efectes mediambientals, sempre que es desenvolupe d'acord amb el que preveu el punt segon, que entre unes altres consideracions estableix:
  
La via pecuària denominada Carrerada d'Ontinyent a Gandia de 37,61 m, haurà de respectar-se com a tal en tot el seu desenvolupament a través del sòl urbanitzable, per la qual cosa la seua classificació es correspondrà amb la de sòl no urbanitzable d'especial protecció i quedarà subjecta al que disposa la Llei 3/1995, de 23 de març, de Vies Pecuàries. Les actuacions ja realitzades sobre l'àmbit del domini públic, si n'hi ha, bé s'hauran de rectificar, bé adoptar una franja paral·lela l'amplària de la qual es corresponga amb la mencionada al nord del vial perimetral que tanca el sòl urbanzable ja desenvolupat, amb un acabat superficial no asfaltat que permeta l'execució dels usos principals i compatibles que estableix la mencionada legislació, a més d'una integració coherent amb la resta del sòl circumdant.
  
5. Respecte a la condició mencionada en el fonament anterior, l'ajuntament ha elevat a la Direcció General de Planificació i Gestió del Medi de la Conselleria de Medi Ambient, proposta d'ordenació de la carrerada mencionada, consistent en passeig central i dos vials de 5 m de secció laterals ?amb una amplària total majoritària de 35 m.
  
En relació a aquesta proposta, aquesta administració ha emés informe de caràcter favorable amb data 20 de juliol de 2001, si bé considera que ha d'incorporar tant el traçat com la totalitat de l'amplària legal d'aquesta.
  
6. Amb data 23 de juliol de 2001, el ple municipal ha aprovat l'ordenació de la via pecuària, que respecta el que disposa l'Ordre de 17 de gener de 1977, on s'estableixen les vies pecuàries que travessen aquest municipi.
  
7. El 27 de juliol de 2001 té entrada documentació d'esmena aprovada per decret de l'alcaldia consistent en grafiar en els plans del projecte l'ordenació de la carrerada afectada, amb la secció total requerida per l'administració amb competència en matèria mediambiental.
  
8. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions de plans urbanístics de municipis de menys de 50.000 habitants, de conformitat amb el que disposa l'article 39 de la LRAU, per remissió de la disposició transitòria primera, apartat 2 del citat text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial, en sessió de 27 de juliol de 2001, emet el següent acord:
  
Aprovar definitivament l'homologació modificativa número 2: sector industrial S-5 del Pla General d'Ordenació Urbana de Montaverner.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2001.- El secretari de la Comissió Territorial d'Urbanisme: José Manuel Palau Navarro.